Държавен вестник, бр. 40, 2000 г., стр. 1

Вторник, 16 май 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 40
БРОЙ
МИНИСТЕРСКИ СЪВЕТ
ПОСТАНОВЛЕНИЕ № 76
ОТ 9 МАЙ 2000 Г.
за приемане на Наредба за присъединяване към
преносната и разпределителните електричес-
ки мрежи на производители и потребители
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за присъ-
единяване към преносната и разпределител-
ните електрически мрежи на производители и
потребители.
Министър-председател: Иван Костов
Главен секретар на Министерския съвет:
Елиана Масева
НАРЕДБА
за присъединяване към преносната и разпре-
делителните електрически мрежи на произ-
водители и потребители
Ч А С Т  П Ъ Р В А
ОБЩИ РАЗПОРЕДБИ
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. условията и редът за присъединяване на
обектите, които се нуждаят от снабдяване с
електрическа енергия, и на електрическите
централи на независимите производители към
преносната или разпределителната мрежа;
2. условията и редът за снабдяване на присъ-
единените обекти с електрическа енергия, как-
то и за прекратяване присъединяването на обек-
тите на потребителите и на електрическите
централи към електрическата мрежа.
Чл. 2. (1) Присъединяването на обектите на
потребителите и електрическите централи към
електрическата мрежа се извършва въз основа на:
1. предварително проучване, извършвано от
електроенергийното предприятие, към чиято
мрежа ще се осъществи присъединяването, за
условията и начина на присъединяване;
2. договор за присъединяване, сключен между
електроенергийното предприятие по т. 1 и ли-
цето, за чиято сметка се изгражда или разширя-
ва присъединяваният обект или електрическа
централа.
(2) Проучването за присъединяване трябва
да предхожда изготвянето на работните проек-
ти за изграждане или разширение на присъеди-
нявания обект или електрическа централа.
(3) Сключването на договора за присъеди-
няване трябва да предхожда одобряването на
работния проект и/или издаването на разреше-
ние за строеж за изграждане или разширение
на присъединявания обект, съответно за из-
граждане или разширение на присъединявана-
та електрическа централа.
(4) Снабдяването на обектите на потреби-
телите с електрическа енергия се осъществя-
ва на основата на писмен договор при общи
условия за продажба на електрическа енер-
гия, сключен между електроенергийното пред-
приятие и потребителя.
(5) Изкупуването на произвежданата от елек-
трическите централи електрическа енергия се
осъществява на основата на писмен договор при
общи условия, сключен между електроенергий-
ното предприятие и независимия производител
на електрическа енергия.
(6) Договорите за продажба на електричес-
ка енергия за обектите на потребителите и за
изкупуване на произвежданата от електричес-
ките централи електрическа енергия се сключ-
ват при наличие на разрешение за ползване
на съоръженията за присъединяване на обек-
тите на потребителите и електрическите цен-
трали, издадени в съответствие с наредба на
министъра на регионалното развитие и бла-
гоустройството за условията и реда за издава-
не на разрешения за ползване на строителни-
те обекти.
Чл. 3. (1) Присъединяваните обекти и елек-
трически централи трябва да отговарят на тех-
ническите изисквания съгласно тази наредба и
наредбите по чл. 70 от Закона за енергетиката
и енергийната ефективност (ЗЕЕЕ).
(2) Електроенергийните предприятия имат
право да отказват присъединяването на обекти
и електрически централи, които не отговарят
на изискванията по ал. 1, когато това застраша-
ва надеждната работа на електроенергийната
система (ЕЕС), надеждността и качеството при
снабдяването на потребителите с електрическа
енергия, здравето и живота на гражданите и
имуществото на трети лица.